પ્રથમ ઈનિંગ બાદ ભારતીય ઓપનર્સે બીજી ઈનિંગમાં પણ ટીમને સારી શરૂઆત અપાવી અને શિખર ધવન (44) તથા લોકેશ રાહુલે (36) મળીને પ્રથમ વિકેટ માટે 60 રનની ભાગીદારી નોંધાવી. બાદમાં પૂજારા(72) અને ધવન વચ્ચે પણ 51 રનની પાર્ટનરશિપ થઈ. બીજા દિવસની રમતના અંતે ભારતે 2 વિકેટે 124 રન બનાવી લીધા હતા. કોહલી અને પૂજારા ક્રિઝ પર હતા. બાદમાં બંનેએ મેચના ત્રીજા દિવસે શાનદાર બેટિંગનું પ્રદર્શન કરતા ત્રીજી વિકેટ માટે શતકીય ભાગીદારી નોંધાવી. પૂજારા સદી તરફ વધતો દેખાતો હતો પણ 72 રનના સ્કોરે સ્ટોક્સની બોલિંગમાં સ્લિપમાં કેચઆઉટ થઈ ગયો. જ્યારે સામે છેડે વિરાટે પોતાના કરિયરની 23 સેન્ચુરી ફટકારી દીધી. પ્રથમ ઈનિંગમાં 3 રન માટે ચૂકી ગયેલા વિરાટે આ ઈનિંગમાં ખોટ પૂરી કરી દીધી.